Долбоор

**КЫРГЫЗ РЕСПУБЛИКАСЫНЫН ӨКМӨТҮНҮН**

**ТОКТОМУ**

Кыргыз Республикасынын Өкмөтүнүн 2015-жылдын 25-июнундагы №418 “Иштин түрлөрү боюнча ыктыярдуу патенттин негизинде салыктын базалык суммасын бекитүү жөнүндө” токтомуна толуктоо киргизүү тууралуу

Кыргыз Республикасынын Салык кодексинин 353-беренесинин 1-пунктуна жана 354-беренесинин 1-пунктуна ылайык Кыргыз Республикасынын Өкмөтү токтом кылат:

1. Кыргыз Республикасынын Өкмөтүнүн 2015-жылдын 25-июнундагы №418 “Иштин түрлөрү боюнча ыктыярдуу патенттин негизинде салыктын базалык суммасын бекитүү жөнүндө” токтомуна төмөнкүдөй толуктоо киргизилсин:

Иштин түрлөрү боюнча ыктыярдуу патенттин негизинде салыктын базалык суммасы төмөнкүдөй мазмундагы 82-пункт менен толукталсын:

“

|  |  |  |  |
| --- | --- | --- | --- |
| № | Иштин түрлөрүнүн аталышы | ГКЭД боюнча код | Салыктын базалык суммасы  (30 күнгө сом менен) |
| 82 | Шайлоо штабдарынын мүчөлөрү, ыйгарым укуктуу өкүлдөрү, саясий партиянын ишенимдүү адамы катары иштерди аткаруу жана шайлоо кампанияларын жүргүзүү мезгилинде шайлоо алдындагы үгүттөө иштерин жүргүзүү боюнча жеке жактардын кызмат көрсөтүүлөрү | 94.91.0 | 700 |

”

1. Ушул токтом расмий жарыяланган күндөн он беш күн өткөндөн кийин күчүнө кирет.

**Кыргыз Республикасынын**

**Премьер-министри**

“Кыргыз Республикасынын Өкмөтүнүн 2015-жылдын 25-июнундагы №418 “Иштин түрлөрү боюнча ыктыярдуу патенттин негизинде салыктын базалык суммасын бекитүү жөнүндө” токтомуна толуктоо киргизүү тууралуу” Кыргыз Республикасынын Өкмөтүнүн токтом долбооруна

**негиздеме-маалымкат**

Кыргыз Республикасынын Конституциясынын 55-беренесине ылайык, жарандар мыйзамда каралган учурларда жана тартипте салыктарды, жыйымдарды төлөөгө милдеттүү.

Белгилей кетчү нерсе, талапкерлердин тизмесин көрсөткөн саясий партиялар, ошондой эле өзүн өзү көрсөткөн талапкерлер шайлоо алдындагы кампанияны каржылоо үчүн өздөрүнүн шайлоо фонддорун түзөт. Ошону менен, мыйзамда шайлоо фонддорун түзүү булактарынын толук тизмеси, ошондой эле ар бир булактан акча каражаттарынын көлөмү аныкталган. Мындан тышкары, шайлоо фондунун каражаттарынын эсебинен саясий партиялардын жана талапкердин чыгымдарынын чектик суммасынын конкреттүү өлчөмү белгиленген.

Алынган кирешеге салык төлөө Кыргыз Республикасынын ар бир жаранынын конституциялык укугу, ошондой эле Кыргыз Республикасынын Салык кодексинин талаптарына ылайык алардын милдеттери болуп саналат.

Ушулардан улам, Кыргыз Республикасынын ченемдик укуктук актыларынын талаптарын, салык салуунун адилеттүүлүк принциптерин сактоого, жарандардын (жеке жактардын) кирешелерин жалпы декларациялоого өтүү алдында салык төлөөчүлөрдүн маданиятын тарбиялоого мүмкүндүк берген шарттарды түзүү үчүн жеке жактардын саясий фонддордун эсебинен алган кирешелерин башкаруунун жөнөкөй жана түшүнүктүү механизмин сунуштоо үчүн Кыргыз Республикасынын Өкмөтүнүн ушул токтом долбоору даярдалды. Аталган токтом долбоорунда Кыргыз Республикасынын Өкмөтүнүн 2015-жылдын 25-июнундагы №418 токтому менен бекитилген Иштин түрлөрү боюнча ыктыярдуу патенттин негизинде салыктын базалык суммасы 82-пункт менен толукталууда.

Ушул токтомдун долбоору ишкерлердин кызыкчылыктарын козгобойт, ошондуктан жөнгө салуучу таасирине талдоо жүргүзүлбөйт.

Долбоордун ченемдери Кыргыз Республикасынын колдонуудагы мыйзамдарына жана белгиленген тартипте ратификацияланган эл аралык мыйзамдарга карама-каршы келбейт.

Кыргыз Республикасынын Өкмөтүнүн ушул токтом долбоору коомдук талкуулоо үчүн Кыргыз Республикасынын Өкмөтүнүн расмий сайтына жайгаштырылган.

Долбоорду кабыл алуу кандайдыр-бир социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт, ошондой эле мамлекеттик бюджеттен кошумча каржылоону талап кылбайт.

Жогоруда айтылгандардын негизинде, “Кыргыз Республикасынын Өкмөтүнүн 2015-жылдын 25-июнундагы №418 “Иштин түрлөрү боюнча ыктыярдуу патенттин негизинде салыктын базалык суммасын бекитүү жөнүндө” токтомуна толуктоо киргизүү тууралуу” Кыргыз Республикасынын Өкмөтүнүн токтом долбоору кароого киргизилет.

**Министр А. Кожошев**

**“Кыргыз Республикасынын Өкмөтүнүн 2015-жылдын 25-июнундагы №418 “Иштин түрлөрү боюнча ыктыярдуу патенттин негизинде салыктын базалык суммасын бекитүү жөнүндө” токтомуна толуктоо киргизүү тууралуу” Кыргыз Республикасынын Өкмөтүнүн токтом долбооруна**

**САЛЫШТЫРМА ТАБЛИЦА**

|  |  |
| --- | --- |
| **Колдонуудагы редакция** | **Сунушталган редакция** |
| **Тиркеме**  **Иштин түрлөрү боюнча ыктыярдуу патенттин негизинде салыктын базалык суммасы** | |
| Кыргыз Республикасынын Өкмөтүнүн 2015-жылдын 25-июнундагы №418 токтому менен бекитилген Иштин түрлөрү боюнча ыктыярдуу патенттин негизинде салыктын базалык суммасында 82-пункт жок. | |  |  |  |  | | --- | --- | --- | --- | | № | Иштин түрлөрүнүн аталышы | ГКЭД боюнча код | Салыктын базалык суммасы  (30 күнгө сом менен) | | 82 | Шайлоо штабдарынын мүчөлөрү, ыйгарым укуктуу өкүлдөрү, саясий партиянын ишенимдүү адамы катары иштерди аткаруу жана шайлоо кампанияларын жүргүзүү мезгилинде шайлоо алдындагы үгүттөө иштерин жүргүзүү боюнча жеке жактардын кызмат көрсөтүүлөрү | 94.91.0 | 700 | |

**Министр А. Кожошев**